JR ดีดแรง 3% หลังหลุดบ่วง Cash Balance-แนวโน้มปี 64 โตแกร่ง
JR ดีดแรง 3% หลังหลุดบ่วง Cash Balance-แนวโน้มปี 64 โตแกร่ง
JR ดีดแรง 3% หลังหลุดบ่วง Cash Balance-แนวโน้มปี 64 โตแกร่ง
25 ม.ค. 2564

ผู้สื่อข่าวรายงานว่า ราคาหุ้น บริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR ล่าสุด ณ เวลา 14.53 น. อยู่ที่ระดับ 8.55 บาท ปรับตัวขึ้น 0.25 บาท หรือ 3.01% ด้วยมูลค่าการซื้อขาย 210.73 ล้านบาท ซึ่งราคาหุ้นปรับตัวขึ้นทำจุดสูงสุดนับตั้งแต่เข้าจดทะเบียนในตลาดหลักทรัพย์แห่งประเทศไทย (ตลท.)
โดยราคาหุ้น JR ปรับตัวขึ้นแรงในวันนี้หลังจากเป็นวันแรกที่สิ้นสุดการใช้มาตรการกำกับการซื้อขายระดับ 1 : Cash Balance หลังจากถูกตลากหลักทรัพย์แห่งประเทศไทย (ตลท.) ให้เป็นหุ้นที่เข้าข่ายมาตรการกำกับการซื้อขายตั้งแต่วันที่ 14 ธ.ค. 2563 สิ้นสุด 22 ม.ค. 2564
ขณะที่ ล่าสุดบริษัทฯได้ลงนามในสัญญาเมื่อวันที่ 22 มกราคม 2564 สำหรับโครงการ ซื้อระบบสื่อสาร (SDH) สำหรับระบบ SCADA/EMS กับ บริษัท ไอ ทู เอ็นเตอร์ไพรซ์ จำกัด มูลค่ารวมของโครงการ 232,676,850.00 บาท รวมภาษีมูลค่าเพิ่ม โดยมีระยะเวลาในการดำเนินการให้แล้วเสร็จภายใน 300 วัน นับถัดจากวันที่ลงนามในสัญญา และรับประกัน 3 ปี
“การเข้ารับงานใหม่ในครั้งนี้ ช่วยสนับสนุนงานในมือรอรับรู้รายได้ (Backlog) เพิ่มขึ้นอีกจากเดิมที่มีอยู่แล้ว 6,400 ล้านบาท เพิ่มเป็น 6,600 ล้านบาท โดยเรายังคงเดินหน้าเข้าร่วมประมูลงานใหม่ต่อเนื่อง และในช่วงปลายปีนี้ JR มีแผนที่จะเข้าประมูลงานรถไฟฟ้าสายสีเหลือง-สีชมพู เฟส 2 ซึ่งคาดว่าจะมีโอกาสคว้างานดังกล่าวค่อนข้างสูง และหากเป็นไปตามที่คาดหวังจะผลักดันให้ Backlog ปีนี้ทะลุ 10,000 ล้านบาทได้ หนุนผลงาน โตก้าวกระโดด”
สำหรับ แนวโน้มผลการดำเนินงานในปีนี้คาดว่าจะสร้างสถิติสูงสุดใหม่ และต่อเนื่องไปในช่วง 2-3 ปีข้างหน้า จากมูลค่างานในมือที่อยู่ในระดับสูง และโอกาสในการคว้างานใหม่ที่เพิ่มขึ้น จากฐานทุนที่มีความแข็งแกร่ง แทบไม่มีหนี้สินที่เป็นภาระดอกเบี้ย อีกทั้งภายหลังที่เข้าระดมทุนในตลาดหลักทรัพย์ฯ ทำให้มีสภาพคล่องเงินสดกว่า 1,000 ล้านบาท รองรับการเข้าร่วมประมูลงานโครงการขนาดใหญ่ได้มากขึ้น และการเข้าตลาดหลักทรัพย์ฯ ยังมีส่วนสำคัญที่ทำให้สถาบันการเงินให้เครดิตบริษัทฯ ส่งผลดีกับต้นทุนทางการเงินที่ลดลง มีความได้เปรียบเมื่อเทียบกับคู่แข่งในอุตสาหกรรม